കോട്ടയം കുറിച്ചിയില് വയോധിക ദമ്ബതിമാരെ വീടിനുള്ളില് മരിച്ച നിലയില് കണ്ടെത്തി ദമ്ബതിമാര് വീടിനുള്ളില് വഴക്കുണ്ടാകുന്നത് പതിവായിരുന്നതായി നാട്ടുകാര് കോട്ടയം: കുറിച്ചി കേളന്കവലയില് വയോധിക ദമ്ബതിമാരെ വീടിനുള്ളില് മരിച്ച നിലയില് കണ്ടെത്തി. ഭാര്യ ഹാളിനുള്ളില് കിടക്കുന്ന നിലയിലും ഭര്ത്താവിനെ അടുക്കളയില് തൂങ്ങി മരിച്ച നിലയിലും ആണ് കണ്ടെത്തിയത്. ലോട്ടറിക്കച്ചവടക്കാരനായ കുറിച്ചി കേളന് കവല കാഞ്ഞിരക്കാട്ട് വീട്ടില് ഗോപി 80, ഭാര്യ കുഞ്ഞമ്മ 78 എന്നിവരെയാണ് ഇന്ന് രാവിലെ വീടിനുള്ളില് മരിച്ച നിലയില് കണ്ടെത്തിയത്. സംഭവത്തില് ചിങ്ങവനം പൊലീസ് സ്ഥലത്തെത്തി മേല്നടപടികള് സ്വീകരിച്ചു. വയോധിക ദമ്ബതിമാര് വീടിനുള്ളില് വഴക്കുണ്ടാകുന്നത് പതിവായിരുന്നതായി പൊലീസിന് വിവരം ലഭിച്ചിട്ടുണ്ട്. കഴിഞ്ഞ ദിവസവും സമാന രീതിയില് വഴക്കുണ്ടായിരുന്നു എന്നാണ് നാട്ടുകാരില് നിന്നും പൊലീസിന് കിട്ടിയ വിവരം. ചൊവ്വാഴ്ച രാവിലെ ഇരുവരെയും കാണുന്നതിനായി കുഞ്ഞമ്മയുടെ സഹോദരന് വീട്ടിലെത്തിയിരുന്നു. ഈ സമയത്താണ് കുഞ്ഞമ്മയെ കട്ടിലില് മരിച്ച നിലയില് കണ്ടെത്തിയത്. അതിനുശേഷം ഇയാള് വീടിനുള്ളില് കയറി നോക്കിയപ്പോഴാണ് അടുക്കളയില് ഗോപിയെയും മരിച്ചനിലയില് കണ്ടെത്തിയത്.